《木兰花慢 送柳汤佐之覃怀总管任》
元代·张野

羡春风五马，恨无计，驻征鞍。想胶漆真情，云烟高兴，诗酒清欢。胶时与君年少，到而今、双鬓总成斑。几度批风抹月，几番临水登山。驿途吟袖尚轻寒。珍重且加餐。怕到郡之时，民须加爱，事要从宽。风流赏音人去，纵朱弦、有曲为谁弹。明日倚楼凝望，雁回早寄平安。

作者简介：张埜，生卒年不详，延祐、至治年间在世。元词人。字野夫，号古山，邯郸（今河北邯郸）人。官至翰林修撰，作品收《古山乐府》。其父张之翰，号西岩老人，亦为词人。